यसर्थ, यस्ता त¤वहरुबाट यस देशको सनातनी धर्मलाई जोगाउने दायित्व हामी नागरिकमै आएको छ । अब यो वा त्यो दलबाट हैन, स्वतःस्फूर्तरुपमै जनता अग्रसर हुनुपर्ने घडी आएको छ । राप्रपा आदि दलहरुले त यसलाई सत्ता उक्लने भ¥याङ बनाइसकेको परिस्थिति छ । हो, अब पनि हिन्दुहरुले कसैलाई तिरस्कार गर्नुहुन्न र असहिष्णु पनि बन्नुहुन्न । तर, यो उदारतालाई कमजोरी सम्झनेमाथि अब धाबा बोल्नबाट पनि चुक्नुहुन्न । अब साँच्चै नै बोल्ने र लेख्ने बेला आएको छ । जिजुबाजेले हामीमा सुम्पेको यो धरोहरलाई जोगाएर भोलिको पुस्तामा हस्तान्तरण गर्न अब यसका हिमायती सारा नागरिक अग्रसर हुनुको विकल्प छैन ।
